CELEX: 32020D0984
Language: sk
Date: 2020-07-07 00:00:00
Title: Rozhodnutie Rady (EÚ) 2020/984 zo 7. júla 2020 o uzavretí Protokolu, ktorým sa vykonáva Dohoda o partnerstve v sektore rybolovu medzi Európskym spoločenstvom a Guinejsko-bissauskou republikou (2019 – 2024)

10.7.2020   
               
               
                  SK
               
               
                  Úradný vestník Európskej únie
               
               
                  L 222/4
               
            
         ROZHODNUTIE RADY (EÚ) 2020/984
         zo 7. júla 2020
         o uzavretí Protokolu, ktorým sa vykonáva Dohoda o partnerstve v sektore rybolovu medzi Európskym spoločenstvom a Guinejsko-bissauskou republikou (2019 – 2024)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 druhým pododsekom písm. a) bodom v) a s článkom 218 ods. 7,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     Rada 17. marca 2008 prijala nariadenie (ES) č. 241/2008 (2), ktorým uzavrela Dohodu o partnerstve v sektore rybolovu medzi Európskym spoločenstvom a Guinejsko-bissauskou republikou (3) (ďalej len „dohoda“). Dohoda nadobudla platnosť 15. apríla 2008, bola automaticky obnovená a je naďalej v platnosti.
                  
               
                     (2)
                  
                  
                     Na základe odporúčania Komisie sa Rada 28. februára 2017 rozhodla schváliť začatie rokovaní s Guinejsko-bissauskou republikou o uzavretí nového protokolu, ktorým sa vykonáva dohoda.
                  
               
                     (3)
                  
                  
                     Platnosť predchádzajúceho protokolu k dohode uplynula 23. novembra 2017.
                  
               
                     (4)
                  
                  
                     Komisia rokovala v mene Únie o novom protokole. V dôsledku týchto rokovaní bol 15. novembra 2018 parafovaný nový protokol.
                  
               
                     (5)
                  
                  
                     V súlade s rozhodnutím Rady (EÚ) 2019/1088 (4) sa Protokol, ktorým sa vykonáva Dohoda o partnerstve v sektore rybolovu medzi Európskym spoločenstvom a Guinejsko-bissauskou republikou (2019 – 2024) (ďalej len „protokol“) podpísal 15. júna 2019.
                  
               
                     (6)
                  
                  
                     Protokol sa predbežne vykonáva odo dňa jeho podpisu.
                  
               
                     (7)
                  
                  
                     Cieľom protokolu je umožniť Únii a Guinejsko-bissauskej republike, aby užšie spolupracovali na podpore politiky udržateľného rybárstva, zodpovedného využívania rybolovných zdrojov v guinejsko-bissauských vodách a úsilia Guiney-Bissau o budovanie modrého hospodárstva.
                  
               
                     (8)
                  
                  
                     Protokol by sa mal schváliť.
                  
               
                     (9)
                  
                  
                     Článkom 10 dohody sa zriaďuje spoločný výbor, ktorý je zodpovedný za kontrolu jej vykonávania. Spoločný výbor môže okrem toho v súlade s uvedeným článkom a článkom 5, článkom 6 ods. 4, článkom 7 ods. 4 a článkom 8 ods. 2 a 4 protokolu prijímať určité zmeny protokolu. S cieľom uľahčiť schvaľovanie takýchto zmien by mala byť Komisia oprávnená schvaľovať ich za určitých osobitných vecných a procesných podmienok v mene Únie v rámci zjednodušeného postupu.
                  
               
                     (10)
                  
                  
                     Pozíciu Únie k zmenám protokolu by mal stanoviť Výbor stálych predstaviteľov vlád členských štátov. Navrhované zmeny budú prijaté, pokiaľ blokujúca menšina členských štátov v súlade s článkom 16 ods. 4 Zmluvy o Európskej únii nevznesie námietku vo Výbore stálych predstaviteľov vlád členských štátov.
                  
               
                     (11)
                  
                  
                     Pozícia, ktorú má Únia prijať v spoločnom výbore v súvislosti s inými záležitosťami, by sa mala stanoviť v súlade so zmluvami a zaužívanou praxou,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Protokol, ktorým sa vykonáva Dohoda o partnerstve v sektore rybolovu medzi Európskym spoločenstvom a Guinejsko-bissauskou republikou (2019 – 2024) (5).
         
         
            Článok 2
            Predseda Rady vykoná v mene Únie oznámenie podľa článku 17 protokolu.
         
         
            Článok 3
            V súlade s postupom v prílohe k tomuto rozhodnutiu je Komisia oprávnená schvaľovať v mene Únie zmeny protokolu, ktoré má prijať spoločný výbor zriadený článkom 10 dohody.
         
         
            Článok 4
            Toto rozhodnutie nadobúda účinnosť dňom jeho prijatia.
         
         
            V Bruseli 7. júla 2020
            
               
                  Za Radu
               
               
                  predseda
               
               M. ROTH
            
         
         
            (1)  Súhlas zo 17. júna 2020 (zatiaľ neuverejnený v úradnom vestníku).
         
            (2)  Nariadenie Rady (ES) č. 241/2008 zo 17. marca 2008 o uzavretí Dohody o partnerstve v sektore rybolovu medzi Európskym spoločenstvom a Guinejsko-bissauskou republikou (Ú. v. EÚ L 75, 18.3.2008, s. 49).
         
            (3)  Ú. v. EÚ L 342, 27.12.2007, s. 5.
         
            (4)  Rozhodnutie Rady (EÚ) 2019/1088 zo 6. júna 2019 o podpise v mene Únie a predbežnom vykonávaní Protokolu, ktorým sa vykonáva Dohoda o partnerstve v sektore rybolovu medzi Európskym spoločenstvom a Guinejsko-bissauskou republikou (2019 – 2024) (Ú. v. EÚ L 173, 27.6.2019, s. 1).
         
            (5)  Text protokolu bol uverejnený v Ú. v. EÚ L 173 z 27.6.2019 spolu s rozhodnutím o podpise.
      
      
         
            PRÍLOHA
            Postup schvaľovania zmien protokolu, ktoré má prijať spoločný výbor
            Ak bude spoločný výbor vyzvaný prijať zmeny protokolu v súlade s článkom 5, článkom 6 ods. 4, článkom 7 ods. 4 a článkom 8 ods. 2 a 4 protokolu, Komisia je oprávnená schváliť navrhované zmeny v mene Únie za týchto podmienok:
            
                        1.
                     
                     
                        Komisia zabezpečí, aby schválenie v mene Únie:
                        
                                    a)
                                 
                                 
                                    bolo v súlade s cieľmi spoločnej rybárskej politiky;
                                 
                              
                                    b)
                                 
                                 
                                    bolo v súlade s relevantnými pravidlami, ktoré prijali regionálne organizácie pre riadenie rybárstva, a zohľadňovalo spoločné riadenie pobrežnými štátmi;
                                 
                              
                                    c)
                                 
                                 
                                    zohľadňovalo najnovšie štatistické, biologické a iné relevantné informácie, ktoré boli zaslané Komisii.
                                 
                              
                  
                        2.
                     
                     
                        Skôr než Komisia prijme navrhované zmeny v mene Únie, v dostatočnom časovom predstihu pred príslušným zasadnutím spoločného výboru ich predloží Rade.
                     
                  
                        3.
                     
                     
                        Súlad navrhovaných zmien s kritériami ustanovenými v bode 1 tejto prílohy posúdi Výbor stálych predstaviteľov vlád členských štátov.
                     
                  
                        4.
                     
                     
                        Pokiaľ počet členských štátov, ktorý zodpovedá blokujúcej menšine Rady v súlade s článkom 16 ods. 4 Zmluvy o Európskej únii, nevznesie námietku proti navrhovaným zmenám, Komisia ich schváli v mene Únie. Ak vznikne takáto blokujúca menšina, Komisia navrhované zmeny v mene Únie zamietne.
                     
                  
                        5.
                     
                     
                        Ak sa na nasledujúcich zasadnutiach s Guineu-Bissau ani priamo na mieste nepodarí dospieť k dohode, záležitosť sa opäť predloží Rade v súlade s postupom stanoveným v bodoch 2 až 4, aby sa v pozícii Únie zohľadnili nové prvky.
                     
                  
                        6.
                     
                     
                        Komisia sa vyzýva, aby v náležitom čase podnikla všetky potrebné kroky nadväzujúce na rozhodnutie spoločného výboru, a to v prípade potreby aj vrátane uverejnenia príslušného rozhodnutia v Úradnom vestníku Európskej únie a predloženia akéhokoľvek návrhu potrebného na vykonanie uvedeného rozhodnutia.
                     
                  
                        7.
                     
                     
                        V iných záležitostiach, ktoré sa netýkajú zmien protokolu v súlade s jeho článkom 5, článkom 6 ods. 4, článkom 7 ods. 4 a článkom 8 ods. 2 a 4, sa pozícia, ktorú má Únia zaujať v spoločnom výbore, stanoví v súlade so zmluvami a zaužívanou praxou.